open-index/open-wikipedia-markdown huggingface dataset:
Himeneo

dereita|miniatura|250px|Himeneo nun mosaico da sala 3 das Termas de Neptuno, en Ostia Antica.

**Himeneo** (en grego antigo Ὑμέναιος), tamén chamado **Himen**, é un deus da mitoloxía grega, encargado das cerimonias de matrimonio, inspirador das festas e as cancións. **Himeneo** é tamén un xénero de poesía lírica grega cantada durante a procesión da noiva á casa do noivo, na que se apelaba ao deus, en contraste co epitalamio, que se cantaba no limiar nupcial.

[dereita|miniatura|390px|*Himeneo travestido durante un sacrificio a [Príapo*. Óleo de Nicolás Poussin.]]

Himeneo asistía aos connubios, e cando non o facía o matrimonio resultaría desastroso, polo que os gregos corrían vivamente gritando o seu nome. Presidiu moitas das vodas dos mitos gregos, incluídas as de todas as deidades e os seus descendentes.

Himeneo era celebrado na antiga canción matrimonial de orixe descoñecida *Hymen o Hymenae, Hymen* recollida por Caio Valerio Catulo Os termos «himno» e «himen» proceden desta celebración.

## Orixes 
Himeneo era o fillo de Baco/Dioniso e de Venus/Afrodita. Noutras tradicións era fillo de Apolo e unha das Musas. Outras historias danlle unha orixe lendaria. Nun dos fragmentos conservados do *Catálogo de mulleres* atribuído a Hesíodo dise que Magnes «tivo un fillo de extraordinaria beleza, Himeneo. E cando Apolo viu o rapaz namorou del e non abandonou a casa de Magnes». Porén, segundo a *Suda*, o *eraste* de Himeneo foi Tamiris.

*A paz* de Aristófanes termina con Trixeo e o Coro cantando a canción nupcial, co retrouso «¡Oh Himen! ¡Oh Himeneo!» típico para unha canción deste tipo.

## Representación 
Polo menos desde o renacemento italiano, Himeneo adoita ser representado na arte como un home novo levando unha grilanda de flores e sostendo un facho acendido nunha man.

## Fontes 
[dereita|miniatura|200px|*[Cupido reaviva o facho de Himeneo*. Escultura de George Rennie.]]

Himeneo aparece mencionado na *Ilíada* de Homero, na descrición da forxa do escudo de Aquiles:

Outras fontes clásicas son:

* Ovidio, *Heroidas* VI, 44; XXI, 157; *As metamorfoses* I, 480; IX, 796;
* Virxilio, *Eneida* I, 651; IV, 99; IV, 127.
* Catulo, poema LXII.

Aparece tamén na obra de Safo:

E é mencionado tamén en dúas obras de William Shakespeare: *A tempestade* e *Como gustedes*, onde se une ás parejas ao final:

## Notas 
## Véxase tamén 
### Bibliografía 
* P. Maas, «Hymenaios» *REF* **9** (1916) páx. 130-34.

### Ligazóns externas
Alba gu bràth

miniatura|dereita|250px|Bandeira de Escocia co lema *Alba gu bràth*.
**Alba gu bràth** (pronunciado ˈal̪ˠapə kə ˈpɾaːx ) é unha frase en gaélico escocés usada para expresar lealdade cara a Escocia. Traducida ó galego significa "Escocia por sempre", malia que no senso literal, *gu bràth* tradúcese como 'ata o xuízo'.
A frase é utilizada como slogan político na campaña pola independencia de Escocia.

## Formas alternativas 
Existen outras formas non correctas de pronuncialo, en parte por mor das semellanzas co slogan irlandés *Erin go bragh* ("Irlanda por sempre"). Por exemplo: *Alba go bragh, Alba gu bra, Alba go breá*.

## Cultura popular
No filme de 1995 *Braveheart*, o patriota escocés e heroe nacional William Wallace (interpretado por Mel Gibson) berra "Alba gu bràth" a cabalo fronte as tropas escocesas xusto antes da Batalla da ponte de Stirling.

## Notas 
## Véxase tamén 
### Outros artigos 
* Erin go bragh
* Cymru am byth
Ansel Elgort

**Ansel Elgort**, nado o 14 de marzo de 1994 en Nova York, é un actor, produtor de música e DJ baixo o nome "Ansølo". Na súa carreira de actor, é coñecido por interpretar a Tommy Ross en *Carrie* (2013), Caleb Prior en *Divergent* (2014) e Augustus Waters en *The Fault in Our Stars* (2014).

## Filmografía 
## Notas 
## Véxase tamén 
### Ligazóns externas 
*
Nat Wolff

**Nathaniel Marvin Wolff**, nado o 17 de decembro de 1994 nos Ánxeles, é un actor e músico estadounidense. Wolff acadou a fama por interpreta e compoñer a música da serie de televisión de Nickelodeon *The Naked Brothers Band* (2007–09) que foi creada e producida pola súa nai Polly Draper. A serie valeulle un premio Broadcast Music, Inc. no 2007. Tamén é coñecido por interpretar o papel de Isaac no filme *The Fault in Our Stars* (2014).

## Filmografía 
### Cine 
### Televisión 
## Véxase tamén 
### Ligazóns externas 
*
Shailene Woodley

**Shailene Diann Woodley**, nada o 15 de novembro de 1991 en Simi Valley, California, é unha actriz estadounidense. Os seus primeiros papeis inclúen a Amy Juergens en *The Secret Life of the American Teenager* (2008–2013) e a Felicity Merriman no filme de 2005 *Felicity: An American Girl Adventure*.

O gran salto á fama de Woodley foi *The Descendants* (2011). A súa interpretación de Alexandra King recibiu eloxios da crítica e recoñecementos, como un Independent Spirit á mellor actriz secundaria e un nomeamento ós Globos de Ouro. No 2013, fixo o papel de Aimee Finecky no filme independente *The Spectacular Now*, e a súa intepretación valeulle o recoñemento da crítica, gañar un Premio Especial do Xurado e ser nomeada á mellor actriz no Festival de Sundance.

A comezos de 2014, Woodley acadou o recoñecemento internacional por interpretar a Beatrice "Tris" Prior en *Divergent*, baseado nas novelas da autora Veronica Roth, e a Hazel Grace Lancaster en *The Fault in Our Stars*, baseado na novela homónima de John Green.

## Filmografía 
### Cine 
### Televisión 
## Notas 
## Véxase tamén 
### Ligazóns externas 
*
Anoushka Shankar

**Anoushka Shankar**, nada o 9 de xuño de 1981 en Londres, é unha músico e compositora bengalí/támil, famosa por tocar o sitar. É filla de Ravi Shankar e media irmá de Norah Jones.

## Discografía 
### Álbums de estudio 
* *Anoushka* (1998)
* *Anourag* (2000)
* *Rise* (2005)
* *Rise Remixes* (2006)
* *Breathing Under Water* (2007)
* *Traveller* (2011)
* *Traces of You* (2013)

### Directos e compilacións 
* *Full Circle: Carnegie Hall 2000* (2000)
* *Live at Carnegie Hall* (2001)
* *Concert for George* (2003)
* *Healing the Divide: A Concert for Peace and Reconciliation* (2007)
* *Live in Concert at the Nehru Park, New Delhi* (2005)

## Véxase tamén
### Ligazóns externas
* Páxina web oficial
Norah Jones

**Norah Jones**, nada como **Geetali Norah Jones Shankar** o 30 de marzo de 1979 en Brooklyn, é unha cantante e actriz estadounidense. É filla do virtuoso do sitar Ravi Shankar e Sue Jones. É medio irmá de Anoushka Shankar.

## Filmografía 
## Discografía 
* *Come Away with Me* (2002)
* *Stay With Me* (2003)
* *Feels Like Home* (2004)
* *Not Too Late* (2007)
* *The Fall* (2009)
* *Little Broken Hearts* (2012)
;Colaboracións
* *Foreverly* (Billie Joe & Norah) (2013)

## Notas 
## Véxase tamén 
### Ligazóns externas 
* Páxina web oficial
Roger Corman

**Roger William Corman**, nado en Detroit (Míchigan) o 5 de abril de 1926 e finado o 9 de maio de 2024 foi un produtor e director de cinema de culto estadounidense, coñecido polos seus numerosos filmes de pouco orzamento. Baixo a súa dirección comezaron no cinema moitos directores recoñecidos.

## Traxectoria 
A súa carreira comezou con westerns como *Five Guns West*, co que debutou como director en 1955 ou *Apache Woman*, mentres que os seus primeiros pasos no cinema de terror e na ciencia ficción deunos con *Swamp Women* e *Day the World Ended*. Entre os seus filmes máis coñecidos destacan os baseados en contos de Edgar Allan Poe producidos pola American International Pictures (A.I.P.), incluíndo *A caída da casa Usher* (1960), *O pozo e o péndulo* (1961), *O corvo* (1963) e *A máscara da morte vermella* (1964). Na meirande parte destes filmes o protagonista era o actor Vincent Price e algúns papeis secundarios foron interpretados por actores novos e entón descoñecidos, como Jack Nicholson ou na decadencia da súa popularidade, como Boris Karloff. Calcúlase que produciu máis de trescentos filmes, dirixindo preto de cincuenta deles.

Un dos seus filmes, *Not of This Earth* (1957), reúne vampirismo e invasión alieníxena. Trinta anos despois produciu ao seu fan Jim Wynorski unha nova versión do mesmo, protagonizado pola ex-estrela do cinema pornográfico Traci Lords.

Entre os directores que traballaron con Corman no inicio das súa carreiras están Francis Ford Coppola, Martin Scorsese, Ron Howard, Peter Bogdanovich, Jonathan Demme, James Cameron e John Sayles. Moitos recoñecen que Corman lles influíu fondamente no seu xeito de facer cinema. Actores como Jack Nicholson, Peter Fonda, Bruce Dern, Dennis Hopper e Robert De Niro tamén comezaron traballando con Corman.

A súa autobiografía, publicada en 1990, titúlase *How I Made a Hundred Movies in Hollywood and Never Lost a Dime* (“Como realicei un cento de filmes en Hollywood e nunca perdín un centavo”) e documenta a súa experiencia na industria cinematográfica.

Corman faleceu na súa casa de Santa Monica o 9 de maio de 2024 con 98 anos de idade

## Filmografía 
## Notas 
## Véxase tamén 
### Bibliografía 
* Corman, Roger & Jim Jerome, *How I Made a Hundred Movies in Hollywood and Never lost a Dime*, Muller, 1990
### Ligazóns externas 
* Entrevista a Roger Corman
* [Biografía](http://www.searchmytrash.com/articles/rogercorman(11-08).shtml) en (re)Search my Trash
* Roger Corman en Senses of Cinema
* Entrevista en The Bat Segundo Show
* Páxina web de New Horizons
Ovoalbumina

miniatura|dereita|Ovo cru. A ovoalbumina encóntrase na clara do ovo.
miniatura|upright=1.1|Estrutura da ovoalbumina ()
A **ovoalbumina** (abreviada **OVA**) é a principal proteína que se encontra na clara de ovo, na que supón o 60-65% da proteína total. A función exacta da ovoalbumina é descoñecida, aínda que se cre que é unha proteína de almacenamento. Outra posible función ten que ver coa capacidade que posúe a ovoalbumina de anular os encimas dixestivos, polo que podería ser un mecanismo protector contra as bacterias exteriores agresoras do ovo. É unha proteína de grande valor biolóxico porque ten a maioría dos aminoácidos esenciais. Desnaturalízase facilmente ao axitar a clara e coa temperatura coagula entre os 72 e 84&nbsp;°C. Pode utilizarse como ovoproduto substituto alimentario do ovo. A ovoalbumina ten unha homoloxía de secuencias e tridimensional coa superfamilia da serpina, pero a diferenza de moitas serpinas non é un inhibidor das serina proteases.

## Aplicacións 
A ovoalbumina é unha proteína con importantes aplicacións en diversas áreas da investigación, como as seguintes:

* Estudos xerais da estrutura e propiedades das proteínas (porque se pode dispoñer facilmente de grandes cantidades dela).
* Estudos da estrutura e función das serpinas (o feito de que a ovoalbumina non inhiba as serina proteases significa que comparando a súa estrutura coa das serpinas inhibitorias, poden determinarse as características estruturais necesarias para a inhibición).
* Proteómica (a ovoalbumina da clara de ovo utilízase comunmente como marcador de peso molecular para calibrar os xeles de electroforese).
* Inmunoloxía (utilizada xeralmente para estimular unha reacción alérxica en suxeitos proba).

## Estrutura 
A ovolbumina de galiña consta de 385 aminoácidos, e a súa masa molecular relativa é 45 kDa. A ovoalbumina tamén ten varias modificacións, como a acetilación N-terminal (G1), fosforilación (S68, S344), e glicosilación (N292).

## Medicina 
En casos onde se sospeita que existe un envelenamento por metais pesados (como o ferro), pode administrarse a ovoalbumina como tratamento, xa que quela os metais pesados e atrapa os ións metálicos nos grupos sulfhidrilo da proteína. A quelación impide a absorción dos metais no tracto gastrointestinal e impide o envelenamento.

A ovoalbumina pode orixinar alerxias ao ovo nalgunhas persoas.

## Notas 
## Véxase tamén 
### Outros artigos 
* Alerxia aos ovos
* Ovo (alimento)

### Ligazóns externas 
*
Seroalbumina bovina

::*Este artigo trata sobre a seroalbumina da vaca. Para a variante humana ver seroalbumina humana. *

A **seroalbumina bovina** ou **albumina sérica bovina**, tamén chamada **Fracción V** e abreviada como **BSA** (do inglés *bovin serum albumin*) é unha proteína do tipo das seroalbuminas producida polas vacas. Encóntrase no plasma sanguíneo das vacas e, en pequenas cantidades, aparece no seu leite, aínda que non se produce na glándula mamaria, senón que se filtra desde o sangue. As súas funcións na vaca son axudar a manter a presión osmótica coloidal, e exercer funcións de transporte, xa que se une a moitos ligandos, como ácidos graxos, hormonas esteroides, bilirrubina e ións metálicos.
* Coeficiente de extinción de 43.824&nbsp;M−1cm−1 a 279&nbsp;nm
* Dimensións: 140 × 40 × 40&nbsp;Å (elipsoide prolato no que a = b 259: -61°; [α]264: -63°
* Constante de sedimentación, S20,W × 1013: 4,5 (monómero), 6,7 (dímero) Esta proteína non afecta a outros encimas que non a necesiten para a estabilización. A seroalbumina bovina utilízase tamén comunmente para determinar a cantidade doutras proteínas, comparando unha cantidade descoñecida de proteína con cantidades coñecidas de seroalbumina bovina (por exemplo, na proba proteica de Bradford, que é unha análise espectroscópica para medir a concentración dunha proteína nunha solución). A seroalbumina bovina é útil porque grazas á súa estabilidade incrementa o sinal nas probas, e porque non afecta a moitas reaccións bioquímicas, e ten un baixo custo, xa que se pode purificar doadamente en grandes cantidades do sangue bovino, un subproduto da industria cárnica.

## Notas 
## Véxase tamén 
### Bibliografía 
* 
* 
* 

### Outros artigos 
* Seroalbumina humana
* Albumina
### Ligazóns externas 
*
The Fault in Our Stars (filme)

***The Fault in Our Stars*** é un filme estadounidense dirixido por Josh Boone, que se estreou no 2014. Baséase na novela homónima de John Green. Está protagonizado por Shailene Woodley, Ansel Elgort e Nat Wolff, xunto con Laura Dern, Sam Trammell Willem Dafoe nos papeis secundarios. Woodley interpreta a Hazel Grace Lancaster, unha adolescente de dezaseis anos con cancro que é obrigada polos seus pais a asistir a programas de axuda en grupo. Alí coñecerá e namorarase de Augustus Waters, interpretado por Elgort.

A creación de *The Fault in Our Stars* comezou en xaneiro de 2012, cando Fox 2000, unha división de 20th Century Fox, se fixo cos dereitos para adaptar a novela. A rodaxe principal comezou o 26 de agosto de 2013 en Pittsburgh, cuns días adicionais en Ámsterdam, e concluíu o 16 de outubro de 2013.

*The Fault in Our Stars* foi estreado o 6 de xuño de 2014 nos Estados Unidos. Recibiu unha boa acollida da crítica, que eloxiou a interpretación de Woodley, así como o filme completo. Tamén foi un éxito comercial, sendo o número un en recadación na semana da súa estrea, e conseguindo $299 millóns en todo o mundo, partindo dun presuposto de $12. Foi estreado en Blu-Ray e DVD o 16 de setembro de 2014.

## Sinopse 
Malia que un milagre médico conseguiu reducir o seu tumor e darlle uns anos máis de vida, a adolescente Hazel (Shailene Woodley) sempre se considerou unha enferma terminal. Porén, cando Gus (Ansel Elgort) entra a formar parte do grupo de axuda para enfermos de cancro xuvenil, a vida de Hazel cambia de súpeto.

## Personaxes 
* Shailene Woodley como Hazel Grace Lancaster
** Lily Kenna como Hazel Grace Lancaster de nena
* Ansel Elgort como Augustus Waters
* Nat Wolff como Isaac
* Laura Dern como Frannie Lancaster
* Sam Trammell como Michael Lancaster
* Willem Dafoe como Peter van Houten
* Lotte Verbeek como Lidewij Vliegenthart
* Mike Birbiglia como Patrick

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Post-disco

O **post-disco** foi un xénero musical que comezou a finais da década de 1970 nos Estados Unidos, comezando en Chicago e estendéndose por todo o país, e que rematou coa aparición masiva da música house a finais da década de 1980. Post-disco pode referirse tamén ó movemento disco iniciado por artistas urbanos de Nova York que comezaron un estilo de seu en resposta á comercialización excesiva e á decadencia da cultura disco.

## Notas
Robot (baile)

O **robot** é unha técnica de danza, a miúdo confundida co popping, que tenta imitar dun robot ou manequín. O robot gañou fama despois de que Michael Jackson o usase na interpretación de "Dancing Machine" cos seus irmáns, e despois foi o usou na súa carreira en solitario en cancións como "Billie Jean".

## Descrición 
O robot é simplemente a ilusión de ser un robot. Os movementos do robot comezan e rematan normalmente cun dimestop (unha parada moi abrupta), para dar a impresión de que os motores están a arrancar ou deténdose.
Alejandro Mosquera Caride

**Alejandro Mosquera Caride**, nado en Santiago de Compostela en 1871 e finado en Tamallancos (Vilamarín) o 1 de xuño de 1925, foi un médico e político galego.

## Traxectoria 
Estudou medicina na Universidade de Santiago de Compostela, aínda que nunca chegou a exercer como médico. En 1902 marchou á Arxentina, onde casou con Francisca Ferrando Semino. Retornou cara a 1905 e instalouse en Ourense. Foi concelleiro e en 1919 foi alcalde de Ourense durante pouco máis dun ano. Marchou outra vez á Arxentina de onde regresou en 1923 e volveu ser alcalde ese ano. Foi presidente do colexio médico provincial.

## Notas 
## Véxase tamén 
### Outros artigos 
* Alcaldes de Ourense

### Ligazóns externas 
* Alejandro Mosquera Caride (Santiago Mosquera)
Scuderia Milano

**Scuderia Milano** foi unha escudaría Italiana dirixida polos irmáns Ruggeri (ou Ruggieri) que competiron con Maseratis no período inmediatamente posterior á guerra. Participaron nun único Gran Premio de Fórmula Un como construtor en .

A Scuderia Milano modificou dous monoprazas Maserati 4CLT cunha distancia entre eixes máis curta, suspensións De Dion, freos máis grandes e un motor redeseñado por Mario Speluzzi, remodelado con compresores de dúas etapas, participaron nas tempadas de  e  de F1. Un Scuderia Milano 4CLT foi redeseñado como Arzani-Volpini en .

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

 O campionato de construtores non se disputou ata .

## Notas 
## Véxase tamén 
### Outros artigos 
### Ligazóns externas
MixRadio

**MixRadio**, antigamente **Nokia MixRadio**, **Nokia Music Store** ou **OVI Music Store**, é un servizo de música de Microsoft Mobile. Foi lanzado como *Nokia Ovi Store* o 29 de agosto de 2007 por Nokia.

MixRadio permite a reprodución de balde de listas de reprodución sen subscrición nin anuncios, e está dispoñible en 31 países, incluíndo os Estados Unidos, o Brasil, a India e a China. Ten un catálogo de máis de 30 millóns de cancións. Os usuario poden usar MixRadio+ por $3,99 cada mes, e isto permítelles ademais ver letras e baixar listas de reprodución. O formato de arquivo usado polo servizo é MP3, sen ningún tipo de protección DRM.

## Notas 
## Véxase tamén 
### Ligazóns externas 
*Páxina oficial
Alfonso Junquera Devesa

**Alfonso Junquera Devesa**, finado en Ourense o 16 de maio de 1941, foi un empresario e político galego.

## Traxectoria 
Foi alcalde de Ourense en 1922 e novamente en 1923. Ao rematar a ditadura de Primo de Rivera volveu ser nomeado alcalde de Ourense (1930-1931). No franquismo foi presidente da Deputación de Ourense (1939-1940).

## Vida persoal 
Casou con María Nomdedeu Pardo.

## Notas 
## Véxase tamén 
### Outros artigos 
* Alcaldes de Ourense
South African Airways

**South African Airways (SAA)** é a aeroliña nacional e a máis grande de Suráfrica. Ten a súa sede no Aeroporto Internacional de Johannesburgo-Oliver Reginald Tambo. A compañía voa a 42 destinos de todo o mundo dende o seu centro de operacións no citado aeroporto, usando unha frota de 53 avións. A aeroliña está dirixída polo CEO Monwabisi Kalawe.

South African Airways fundouse en 1934 tras a compra de Union Airways por parte do goberno surafricano. A aeroliña foi inicialmente supervisada e controlada pola administración surafricana de ferrocarrís e portos. Sancións de países africanos que lle prohibiron realizar escalas nos seus aeroportos debido ao apartheid forzárona a mercar avións de longo alcance, entre outras medidas, para contrarrestar esas restriccións. Durante ese tempo tamén era coñecido polo seu nome en lingua afrikaans, ***Suid-Afrikaanse Lugdiens (SAL)***, que foi abandonado. En 1997 a aeroliña pasou por un gran programa de renovación, que incluía un cambio de nome, imaxe e librea, ademais da introdución de servizos de venda de billetes a través de Internet. Dende entón a compañía uniuse á Star Alliance, e renovou a súa frota con avións máis modernos. En 2006 SAA separouse de Transnet, a súa compañía nai, para operar como unha aeroliña independente.

SAA é a aeroliña oficial da Asociación de Tenistas Profesionais. A compañía posúe Mango, unha aeroliña low cost doméstica, e estrableceu ligazóns con Airlink e South African Express.

En novembro de 2021, nun marco de colaboración estratéxica (SPF), asinado durante unha cerimonia en presenza do presidente surafricano Cyril Ramaphosa e do presidente de Kenya, Uhuru Kenyatta. Kenya Airways e South African Airways agora traballarán xuntos para "aumentar o tráfico de pasaxeiros, as opcións de carga e o comercio en xeral utilizando as forzas de Suráfrica, Kenya e África", explica un comunicado.

## Frota 

## Notas 
## Véxase tamén 
### Ligazóns externas 
* Páxina da aeroliña
Francisco Villanueva Lombardero

**Francisco Villanueva Lombardero**, nado en Asturias cara a 1860 e finado en Ourense o 14 de novembro de 1937, foi un empresario e político galego.

## Traxectoria 
Dono da empresa Villanueva y Zarauza. Foi alcalde de Ourense de 1920 a 1922. Ao rematar a ditadura de Primo de Rivera volveu ser nomeado alcalde de Ourense (1930). Foi fundador e presidente da Cámara de Comercio e indistria de Ourense. Finou en Ourense o 14 de novembro de 1937 con 77 anos. A súa viuva creou a Fundación Villanueva Lombardero.

## Vida persoal 
Casou en Ourense con Dolores Rodríguez Fernández.

## Notas 
## Véxase tamén 
### Outros artigos 
* Alcaldes de Ourense
Rogelio Núñez de Couto

**Rogelio Núñez de Couto**, nado en Tenorio (Cotobade) cara a 1864 e finado en Ourense o 4 de marzo de 1937, foi un profesor e político galego.

## Traxectoria 
Sobriño de Manuel Ángel Couto e irmán de Joaquín Núñez de Couto. Licenciado en Filosofía e Letras pola Universidade de Salamanca (1899). Foi nomeado oficial da Sección de Instrución Pública da provincia de Ourense en 1902. Creou co seu irmán Joaquín o colexio León XIII de Ourense e despois de Vilagarcía. Foi profesor axudante e logo auxiliar de letras do Instituto de Ourense (1904) e logo catedrático do mesmo instituto. Dirixiu o *Boletin del Magisterio* de Ourense. Militante do Partido Liberal, foi alcalde de Ourense de 1922 a 1923. Logo da proclamación da Segunda República xunto con outros antigos militantes liberais, ingresou no Partido Republicano a finais de abril de 1931. Logo militou no Partido Radical, foi nomeado concelleiro polo gobernador civil en novembro de 1935, e volveu ser nomeado alcalde de Ourense en xaneiro de 1936. Finou en Ourense o 4 de marzo de 1937 con 72 anos.

## Obras 
* *Nociones de Derecho*, 1912.
## Vida persoal 
Casou en primeiras nupcias con Eduarda Búa, e foi pai de Xosé e de Manuel Núñez Búa. Casou en segundas nupcias con Trinidad Frutos Fernández.

## Notas 
## Véxase tamén 
### Outros artigos 
* Alcaldes de Ourense
José Ignacio Munilla

**José Ignacio Munilla Aguirre**, nado en Donostia o 13 de novembro de 1961, e un eclesiástico e teólogo católico vasco, bispo diocesano de Palencia de 2006 a 2009, de Donostia dende 2009 até 2021, e de Orihuela-Alacant desde ese ano.

## Traxectoria 
José Ignacio Munilla Aguirre naceu en Donostia o 13 de novembro de 1961. Estudou no Seminario Maior de Toledo e posteriormente licenciouse en Teoloxía Espiritual pola Facultade de Teoloxía do Norte de España, con sede en Burgos. recibindo a ordenación episcopal de mans do nuncio Manuel Monteiro de Castro o 10 de setembro.

## Obra 
* 
* 
* 
* 
* 
* 
* 
* 

## Notas
Santos Fernández Fueyo

**Santos Fernández Fueyo**, finado en Ourense o 19 de novembro de 1946, foi un político galego.

## Traxectoria 
Viaxante de comercio de Ourense. En 1930 participou no Pacto de Lestrobe. Militante do Partido Radical, foi vicepresidente do partido en Ourense (1934). Trala folga xeral revolucionaria de 1934 foi nomeado alcalde de Ourense o 18 de outubro. Permaneceu no cargo até xaneiro de 1936.

## Vida persoal 
Casou en Ourense con Elena Rego Luaces en decembro de 1903, e foi pai de Manuel, Elena, María de la Concepción, Enrique e María de la Luz Fernández Rego.

## Notas 
## Véxase tamén 
### Outros artigos 
* Alcaldes de Ourense
Benedicto (álbum)

***Benedicto*** (tamén coñecido como ***No Vietnam***), é un EP e primeira gravación do cantautor galego Benedicto. Foi publicado en 1968, polo selo Edigsa.

## Lista de cancións 
## Véxase tamén 
### Ligazóns externas 
* Datos do álbum en lafonoteca.net
Hamburg Freezers

O **Hamburg Freezers** é un equipo profesional de hóckey sobre xeo da cidade de Hamburgo (Alemaña). O equipo compite na máxima categoría do hóckey sobre xeo alemán, a Deutsche Eishockey Liga (DEL), e xoga os seus partidos como local no Barclaycard Arena, un pavillón con capacidade para 13.000 espectadores.

## Historia 
O equipo foi fundado na cidade de Múnic en 1999 baixo o nome de München Barons, mais o propietario da franquía bávara e tamén propietaro do Eisbären Berlin, Philip Anschutz, deciciu trasladala a Hamburgo o 3 de xuño de 2002 por problemas economómicos.

En 2004 chegou o maior éxito da franquía, cando chegou ás semifinais da DEL, nas que caeu fronte aos Frankfurt Lions por 3 partidos a 2. En 2014, logo de ter finalizado a liga regular en primeira posición, chegou ás semifinais dos *play-offs* polo título, mais perdeu fronte ao ERC Ingolstadt por 4 a 2.

## Véxase tamén 
### Ligazóns externas 
* Sitio web oficial
Modesto Varela Sotelo

**Modesto Varela Sotelo**, finado en Ourense o 3 de marzo de 1924, foi un avogado e político galego.

## Traxectoria 
Militante do Partido Liberal. Foi alcalde de Ourense de 1906 a 1907. Volveu ser alcalde de 1909 a 1912. Deputado provincial, foi vicepresidente da Deputación de Ourense. Finou en Ourense o 3 de marzo de 1924.

## Notas 
## Véxase tamén 
### Outros artigos 
* Alcaldes de Ourense
Ribamontán al Mar

**Ribamontán al Mar** é un concello situado ó leste da Baía de Santander, na costa central de Cantabria (España), e a 32 quilómetros de Santander. Limita ó leste co concello de Bareyo e polo sur co de Ribamontán al Monte e coa foz do río Miera, que establece unha fronteira natural co concello de Marina de Cudeyo. Ten unha poboación de 4.496 habitantes e unha superficie de 36,94&nbsp;km², o que fai unha densidade de 121,71&nbsp;hab/km² (2012).

## Localidades 
* Carriazo (capital)
* Castanedo
* Galizano
* Langre
* Loredo
* Somo
* Suesa

## Administración 
Francisco Asón (PRC) é o actual alcalde do concello. As seguintes táboas amosan os resultados das eleccións municipais celebradas no ano 2003 e 2007.

* Alcalde electo: Francisco Asón Pérez (PRC).
|

* Alcalde electo: Francisco Asón Pérez (PRC).
|}

## Notas 
## Véxase tamén 
### Ligazóns externas 
*Páxina oficial
New jack swing

**New jack swing** ou **swingbeat** é un xénero musical produto da fusión, encabezado por Teddy Riley e Bernard Belle, que se volveu popular entre finais da década de 1980 e comezos da seguinte. A súa influencia, xunto co hip hop, formaron parte da cultura pop e foi o son da escena musical de Nova York. Fusiona o ritmo, os samples e as técnicas de produción do hip hop e do dance-pop, xunto co son urbano contemporáneo do R&B. O new jack swing style desenvolveuse como moitos dos estilos musicais fixeran antes, mediante a combinación de elementos doutros estilos adaptados a novas sensibilidades.

## Notas
Legacy Recordings

**Legacy Recordings** é unha división de Sony Music Entertainment. Foi fundada en 1990 de CBS Records (renomeado Sony Music en 1991) baixo o liderado de Jerry Shulman, Richard Bauer, Gary Pacheco e Amy Herot para xestionara as reedicións dos grandes catálogos de Columbia Records, Epic Records e outras discográficas asociadas. Controla arquivos de Sony Music, RCA, J Records, Windham Hill, Arista, LaFace, Jive, Buddah Records, Philadelphia International Records, así como Sony BMG Nashville. Tamén xestiona o catálogo de gravacións producidas por Phil Spector.

## Véxase tamén 
### Ligazóns externas 
* Páxina oficial
MJJ Music

**MJJ Music** é un selo discográfico estadounidense propiedade de MJJ Productions Inc e fundado polo artista estadounidense Michael Jackson. A súa distribuidora é Epic Records (para a cal gravou Jackson) e Work Records.
MJJ Music foi fundada en 1988. Jackson creo o selo para axudar a dar visibilidade a novos artistas con talento. Entre os artistas cos que asinou o selo cóntanse a Brownstone, 3T, Tatyana Ali e Men of Vizion. O éxito máis significativo do selo foi Brownstone, cuxo sinxelo de 1994 "If You Love Me" acadou o top ten das listas musicais.

## Véxase tamén 
### Ligazóns externas 
* Páxina oficial
Martin Lichtenstein

**Martin Hinrich Carl Lichtenstein**, nado en Hamburgo o 10 de xaneiro de 1780 e finado en Kiel o 2 de setembro de 1857, foi un explorador, naturalista, médico e zoólogo alemán.

## Trtaxectoria 
Martin Lichtenstein naceu en Hamburgo e estudou medicina en Jena e en Helmstedt.

Entre 1802 e 1806 viaxou a Suráfrica, e foi médico persoal do Gobernador do Cabo.

En 1810 publicou *Reisen en Südlichen Africa*. E, en 1812, a súa segunda parte, *Reisen en Südlichen Africa 2.*

En 1811 ocupou a cátedra de Zooloxía na Universidade de Berlín, e foi designado Director do Museo Zoolóxico desta cidade en 1813.

En 1841, Lichtenstein foi o responsábel da creación do Zoolóxico de Berlín, cando persuadiu ao rei Frederico Guillerme IV de Prusia de que doara as terras para tal proxecto.

Murorreu en Kiel o 2 de setembro de 1857, a consecuencias das feridas recibidas no curso dun duelo.

## Algunhas publicacións 
* *Reisen im südlichen Afrika. 1803-1806*. Mit einer Einführung von Wahrhold Drascher. 1811. 2 vols. Neudruck: Brockhaus Antiquarium, Stuttgart 1967
* *Reisen im Südlichen Afrika. 1810*
* *Reisen im Südlichen Afrika 2. 1810*
* *Nachrichten von Teneriffa. Ein Fragment aus dem Tagebuche des Hrn. Dr. Lichtenstein auf der Reise von Amsterdam nach dem Vorgebirge der guten Hofnung 1802*. Industrie-Comptoirs, Weimar 1806
* *Über die Beetjuanas. Als Nachtrag und Berichtigung zu Barrows Auszug aus Trüters Tagebuch einer Reise zu den Buschwanas. Vom Hrn. Dr. Hinrich Lichtenstein*. Industrie-Comptoirs, Weimar 1807
* *Darstellung neuer oder wenig bekannter Säugethiere in Abbildungen und Beschreibungen von 65 Arten auf 50 colorirten Steindrucktafeln*, nach den Originalen des Zoologischen Museums der Universität Berlin. Lüderitz, Berlin 1827/34
* *Zur Geschichte der Sing-Akademie in Berlin. Nebst einer Nachricht über das Fest am funfzigsten Jahrestage Ihrer Stiftung und einem alphabetischen Verzeichniss aller Personen, die ihr als Mitglieder angehört haben.* Verlag Trautwein, Berlin 1843

## Abreviaturas 
A abreviatura **Lichtenstein** emprégase para indicar a Martin Lichtenstein como autoridade na descrición e taxonomía en zooloxía.

A abreviatura **Licht.** emprégase para indicar a Martin Lichtenstein como autoridade na descrición e clasificación científica dos vexetais.

## Epónimos 
* (*Asteraceae*) *Gazania lichtensteinii* Less.
* (*Asteraceae*) *Meridiana lichtensteinii* Kuntze
* (*Asteraceae*) *Metalasia lichtensteinii* Less.
* (*Colchicaceae*) *Ornithoglossum lichtensteinii* Schltdl.
* (*Ericaceae*) *Erica lichtensteinii* Klotzsch
* (*Loranthaceae*) *Loranthus lichtensteinii* Willd. ex Cham. & Schltdl.
* (*Moraceae*) *Ficus lichtensteinii* Link
* (*Orchidaceae*) *Catasetum lichtensteinii* Kraenzl.
* (*Papaveraceae*) *Fumaria lichtensteinii* Schltdl.
* (*Papaveraceae*) *Trigonocapnos lichtensteinii* (Cham. & Schlecht.) Lidén
* (*Rubiaceae*) *Anthospermum lichtensteinii* Cruse
* (*Solanaceae*) *Solanum lichtensteinii* Willd.

## Notas 
## Véxase tamén
Ramón Varela Fernández

**Ramón Varela Fernández**, finado en Ourense o 22 de novembro de 1951, foi un avogado e político galego.

## Traxectoria 
Estudou Dereito na Universidade de Santiago de Compostela. Foi alcalde de Ourense de 1917 a 1918. Na Segunda República presentouse ás eleccións de febreiro de 1936 na candidatura de Centro pola provincia de Ourense que encabezaba Basilio Álvarez. Foi presidente do Liceo Recreo Orensano. Foi decano do Colexio de Avogados de Ourense e secretario da persidencia da Inspección provincial de Mutilados de Guerra por la Patria. Finou en Ourense o 22 de novembro de 1951.

## Vida persoal 
Casou en 1925 con Amalia Taboada Tundidor, irmá de Carlos e Antonio Taboada Tundidor, e foi pai de Amalia, Josefa e Ramón Varela Taboada.

## Notas 
## Véxase tamén 
### Outros artigos 
* Alcaldes de Ourense
Telefonía fixa

O **teléfono fixo**, ou simplemente teléfono, é así designado polas empresas operadoras de sistemas de telecomunicacións para o sistema tradicional de telefonía, chamado de telefonía fixa, composto basicamente de cables telefónicos metálicos e fibras ópticas, en contrapartida daquel sistema denominado de telefonía móbil. Nese último, a comunicación entre a central (telefónica) de conmutación móbil e a estación móbil (teléfono móbil), se dá a través de frecuencias de radio. Consecuentemente, existe unha diferenciación entre os dous sistemas polo tipo de rede de acceso.
Andrés Tomás Bouza de Figueroa

**Andrés Tomás Bouza de Figueroa**, nado en San Xurxo de Sacos (Concello de Cotobade) en 1819 e finado en Santiago de Compostela o 13 de xaneiro de 1885, foi un xurisconsulto e político galego.

## Traxectoria 
Fillo do facendado de Cotobade Domingo Antonio da Bouza e da rianxeira Silvestra Martínez, estudou Leis na Universidade de Santiago de Compostela.

Xuíz de Paz de Santiago (*ca*. 1863), Promotor Fiscal de Santiago (1869) e de Ferrol (1870), e avogado colexiado de Santiago. A súa carreira política deu comezo a mediados do século XIX, incorporándose ás corporacións de Pío Rodríguez Terrazo e José Sánchez Villamarín, onde alcanzou unha das tenencias de alcalde. Foi alcalde de Santiago de Compostela entre 1874 e 1875, comenzando o seu mandato de modo interino por nomeamento «da autoridade militar da cidade», tras o golpe militar do xeneral Manuel Pavía. Opúxose á Lei de Redención Foral do 20 de agosto de 1873, pedindo ao ministro de Graza e Xustiza a súa suspensión, cousa que sucedeu a finais do mes de febreiro de 1874.

Participou activamente na vida social compostelá, sendo socio do Recreo Artístico e Industrial de Santiago de Compostela e da Real Sociedade Económica de Amigos do País de Santiago. Ademais, foi padroeiro de Sangue da Fundación Manuel Ventura Figueroa e secretario do Colexio de Avogados de Santiago. Desde os seus postos de responsabilidade, promoveu a celebración de corridas de touros na cidade, especialmente nas Festas do Apóstolo do Ano Santo de 1875. Tamén pertenceu á Comisión organizadora dos Xogos Florais de Santiago, celebrados o 23 de abril de 1875.

## Vida persoal
Casou o 11 de maio de 1844 coa viúva bilbaína Ventura Garay Laja, oito anos maior ca el.

## Notas
Ildefonso Meruéndano Pérez

**Ildefonso Meruéndano Pérez**, finado en Ourense en agosto de 1918, foi un político galego.

## Traxectoria 
Militante do Partido Liberal. Foi alcalde de Ourense entre 1897 e 1899 e novamente entre 1912 e 1913. Foi deputado provincial en 1889 e membro da Xunta Provincial de Sanidade.

## Notas 
## Véxase tamén 
### Outros artigos 
* Alcaldes de Ourense
Telecomunicacións de Azerbaidján

A rede de **telecomunicacións de Azerbaidján** está licenciada polo estado. O Ministerio de Comunicacións e Tecnoloxías de Información do segundo período de independencia de Azerbaidján asegura un monopolio nas liñas de telefonía fixa internacionais e locais da Telecom de Azerbaidján (Aztelekom).

## Estatísticas
### Telefonía
*Teléfonos fixos: 1,734 millóns (2012)  
*Teléfonos móbiles: 10,125 millóns (2012)  
*Código de país: +994

### Radiodifusión
*AM: 10 (1998)
*FM: 7 (1998)
*Ondas curtas: 2 (1998)

### Televisión
* Canles estatais: 3 (2010)
* Canles públicas: 1 (2010)
* Canles privadas: 3 (2003)
* Canles locais: 3 (2003)
* Televisións: 2,5 millóns (2009)

### Internet
*Código do país en Internet: .az  
*Número de sitios: 46,856 (2012)  
*Usuarios: 2,420 millóns (2009)

## Véxase tamén
### Ligazóns internas
* CIA World Factbook: Azerbaijan
José Pereira Rodríguez

**José Pereira Rodríguez**, nado en Seixalbo (Ourense) e finado na mesma parroquia en outubro de 1959, foi un empresario e político galego.

## Traxectoria 
Dono dun almacén de viños en Seixalbo. Membro do Partido Conservador, foi alcalde de Ourense de 1916 a 1917. Volveu ser concelleiro en 1922. Na ditadura de Primo de Rivera tamén formou parte da corporación municipal como concelleiro corporativo en representación do Sindicato de Seixalbo. Na Segunda República volveu ser concelleiro de Ourense. Finou en Seixalbo a finais de outubro de 1959.

## Vida persoal 
Foi pai de Manuel, Camila, José, Antonio, Mercedes e Eduardo Pereira.

## Notas 
## Véxase tamén 
### Outros artigos 
* Alcaldes de Ourense

### Ligazóns externas 
* José Pereira Rodríguez.- Un seixalbés que chegou a ser alcalde de Ourense.
Albumina

::*Para a albumina do soro sanguíneo humano ver seroalbumina humana.*
miniatura|dereita|A seroalbumina humana é a albumina máis coñecida.
As **albuminas** (palabra derivada do latín  *albumen*, “clara de ovo”) son un tipo de proteínas globulares que se caracterizan por ser solubles en auga, moderadamente solubles en solucións salinas concentradas, e insolubles en alcohol, que se desnaturalizan con calor, e precipitan por saturación con (NH2)SO4, pero non con NaCl e sulfato magnésico. As albuminas encóntranse no plasma sanguíneo, leite, clara do ovo, músculo (mioalbuminas), e outros tecidos e fluídos, e mais en tecidos vexetais como os das sementes. Non todas están relacionadas entre si, pero algunhas forman familias proteicas como a das seroalbuminas.

## Principais albuminas
* **Seroalbumina**. É a albumina do soro sanguíneo e a máis coñecida. A seroalbumina humana controla a presión oncótica do sangue e transporta diversas substancias como ácidos graxos e hormonas, e ás veces se lle chama simplemente albumina. A seroalbumina bovina é moi utilizada en técnicas de laboratorio.
***Lactoalbumina**. É a albumina do leite. A alfa-lactoalbumina pode extraerse do soro lácteo.
***Ovoalbumina**. A ovoalbumina é unha proteína de almacenamento que se encontra na clara do ovo.
***Albuminas vexetais**. Son proteínas de almacenamento que se encontran en sementes vexetais, como por exemplo, a legumelina do chícharo e a leucosina do trigo.

## Notas
## Véxase tamén 
### Outros artigos 
* Parvalbumina
Steeltown Records

**Steeltown Records** foi un selo discográfico activo entre 1966 e 1972 que foi fundada por Gordon Keith en Gary, Indiana. É coñecido por ser o primeiro selo co que asinariron The Jackson 5 en 1967 antes de facelo con Motown en 1969.
Dous sinxelo dos Jackson 5 foron lanzados en 1968 durante o seu breve acordo na discográfica—"Big Boy" e "We Don't Have To Be Over 21 (to Fall in Love)".

## Notas 
## Véxase tamén 
### Bibliografía 
*
*
AM 0644-741

**AM 0644-741** é unha galaxia lenticular non barrada, e é tamén unha galaxia anular, que está a 300 millóns de anos luz de distancia na constelación de Volans. O núcleo amarelado foi unha vez o centro dunha galaxia espiral normal, e o anel que rodea actualmente o centro ten uns 150.000 anos luz de diámetro. Tense teorizado con que o anel é o resultado dunha colisión con outra galaxia, o cal provocou unha interrupción gravitacional que causou que o po da galaxia se condensase e se formasen estrelas, o que obrigou a estas a expandirse cara a fóra, creando o anel. O anel é unha rexión de formación desenfreada de estrelas dominada por novas, masivas e quentes estrelas azuis. As rexións de rosa ó longo do anel son nubes difusas de hidróxeno brillante que é fluorescente, xa que é bombardeado cunha forte luz ultravioleta procedente das estrelas azuis. Modelos de simulación galáctica suxiren que o anel de AM 0644-741 seguirase expandindo durante preto doutros 300 millóns de anos, despois do cal comezará a desintegrarse.

## Notas
Motown

**Motown** é unha compañía discográfica estadounidense. Foi fundada por Berry Gordy, Jr. o 12 de xaneiro de 1959, en Detroit, Míchigan, como Tamla Records, e foi establecida como "Motown Record Corporation" o 14 de abril de 1960. O nome, unha mestura de *motor* e *town*, é tamén un alcume de Detroit. Motown xogou un importante papel da integración racial da música popular ó ser un selo discográfico afroamericano cun significativo éxito. Na década de 1960, Motown e os seus selos subsidiarios foron os máis exitosos expoñente do coñecido como **Motown Sound**, un estilo de música soul cunha distintitva influencia pop. Durante a década de 1960, Motown acadou un espectacular éxito para unha compañía tan pequena: 79 cancións no Top Ten da lista *Billboard* Hot 100 entre 1960 e 1969.

## Notas 
## Véxase tamén 
### Ligazóns externas 
* Páxina oficial de Motown Records  
* Páxina oficial de Motown Classic
Air Serbia

**Air Serbia** é a aeroliña nacional de Serbia, ademais de ser a máis grande do país. Antigamente era coñecida como Jat Airways ata que foi renomeada en 2013. Air Serbia comezou a operar co seu novo nome o 26 de outubro dese mesmo ano. A compañía está baseada no Aeroporto de Belgrado-Nikola Tesla.

## Frota 

## Notas 
## Véxase tamén 
### Ligazóns externas 
* Páxina da aeroliña
Wardenclyffe Tower

A **Torre Wardenclyffe**, tamén coñecida como a **Torre Tesla**, foi unha torre-antena pioneira das telecomunicacións sen arames deseñada para a telefonía comercial transatlántica, retransmisións de radio e para demostrar a transmisión de enerxía sen cables conectores entre os anos 1901 e 1917. Cunha altura de 30 metros. As instalacións centrais non chegaron a ser completamente operativas e o proxecto non se completou debido a problemas financeiros. 
## Historia
A Torre recibe o seu nome en honor a James S. Warden, un banqueiro e avogado que comprara terreos en Shoreham (Long Island) a unhas 60 millas (96,5 quilómetros) de Manhattan. Aquí levantou unha comunidade coñecida como Wardenclyffe-On-Sound. Warden cría que coa posta en funcionamento do Sistema Mundial de Nikola Tesla, desenvolveríase unha "Cidade da Radio" na zona, e ofreceu a Tesla 200 acres (81 hectáreas) de terreo xunto a unha liña de ferrocarril para que construíse a súa torre de telecomunicacións e laboratorio. Warden planeou construír vivendas para 2000-2500 persoas que traballarían nunha fábrica producindo os dispositivos patentados de Tesla.

Tesla conseguiu poñela en marcha en varias ocasións cun rotundo éxito, pero en dúas delas as instalacións pasaron a potencia límite e arderon parcialmente. Durante a primeira guerra mundial foi destruída, xa que molestaba o despregue dos globos cativos, aínda que tamén se argumentou o feito de que podía servir como punto de referencia a submarinos alemáns.

## Notas 
## Véxase tamén 
### Outros artigos 
*Nikola Tesla
*Transformador Tesla
Empanada berciana

A **empanada berciana** (denominada tamén **empanada de batallón**) é un tipo de empanada de masa de pan típica do Bierzo (provincia de León), cuxa principal característica diferenciadora doutras empanadas é o uso de pataca picada dentro dela como ingrediente.

## Características
A empanada era enunciada xa polo escritor culinario español Ruperto de Nola no século XV que a denomina "Soberana dos pratos bercianos". Xa menciona o seu uso en festas, vodas, excursións.

Prepáranse de todos os gustos e destacan as empanadas elaboradas de polbo, bacallau, *xixos*, sardiñas, e acelgas.

## Notas
Castelo de Sarracín

O **castelo de Sarracín** ("Castrum Sarracenicum") é unha fortaleza situada sobre un picacho na faldra do monte da Vilela (Villaus), no concello da Veiga de Valcarce (provincia de León). Foi declarada Ben de Interese Cultural o 22 de abril de 1949.

## Historia 
Existen varias teorías sobre a construción do castelo. Probablemente fose construído durante o Reinado de Ordoño I, polo seu fillo, o Conde Gatón, dándolle o nome do seu fillo Sarracino Gatónez, Señor de Sarracín, Conde do Bierzo e de Astorga, cara ao ano 850. Outra teoría é que fose edificado polo propio Sarracino, o que situaría a súa edificación no intervalo 852-885.

O castelo inicial, ao parecer, foi arrasado polo gobernador do Califato Omeia, Musa no ano 714. A súa reconstrución debeuse de iniciar a finais do século IX., tras a reconquista.

O monte da Vilela aparece mencionado no *Codex Calixtinus*:

O castelo está a ser restaurado pola Xunta de Castela e León.

## Notas 
## Véxase tamén
### Bibliografía 
* *Castillos de España (volumen II)*. VV.AA., 1997. ISBN 84-402-0244-X (Pxs. 1.022-1.023).
### Ligazóns externas 
* Vegadevalcarce.com
Batalla de Galicia

A **batalla de Galicia** foi a maior batalla entre o Imperio Ruso e o Imperio Austrohúngaro durante as primeiras etapas da primeira guerra mundial en 1914. No curso da batalla, o Exército Austrohúngaro foi seriamente derrotado e forzado a evacuar Galicia, mentres, os rusos ocupaban Lemberg e, por aproximadamente nove meses, ocupaban a Galicia Oriental

## Batallas
*Batalla de Kraśnik
*Batalla de Komarów
*Batalla de Gnila Lipa
*Batalla de Rawa

## Notas
O banqueiro anarquista

***O banqueiro anarquista*** é unha novela curta de Fernando Pessoa, publicado en maio de 1922 no número 1 da revista *Contemporânea*. É unha das poucas obras do autor que foi publicada mentres estaba vivo.

A obra é unha «satírica dialéctica», como a chamou o autor nunha a José Pacheco, director da revista en que apareceu publicada. Consiste nun diálogo entre un personaxe, narrador en primeira persoa, e un ex banqueiro. Este narra o seu proceso de formación e explica os motivos polos que é anarquista, na teoría e na práctica.

## Véxase tamén 
### Bibliografía 
* Pessoa, Fernando (2007): *O banqueiro anarquista*. Ferrol: Edicións Embora. ISBN. 978-84-95460-70-7.
* Montero Domínguez, Xoán (2007): "Traducir *O banqueiro anarquista* ao galego", artigo en *Viceversa. Revista galega da tradución* nº 13, páx. 269-273.
Veigadolga, Vilela, Outeiro de Rei

**Veigadolga** é un lugar da parroquia de Vilela no concello lugués de Outeiro de Rei, na comarca de Lugo. Segundo o IGE, en 2013 tiña 5 habitantes (1 home e 4 mulleres).

## Lugares e parroquias 
### Lugares de Vilela 
### Parroquias de Outeiro de Rei 
## Notas
Grammy á carreira artística

O **Grammy á carreira artística** é un premios concedido pola Recording Academy a "artistas que, durante as súas vidas, fixeran contribucións artísticas significativas para o campo da gravación".

Este galardón é diferente do "Grammy Hall of Fame", que honra as gravacións e non as persoas.

## Gañadores 
## Notas 
## Véxase tamén 
### Ligazóns externas 
*Páxina oficial
Grammy Legend

O **Grammy Legend** ou **Grammy Living Legend**, é un galardón especial de mérito concedido polos Premios Grammy, unha cerimonia establecida en 1958 e orixinalmente chamada Premios Gramophone.

Os primeiros Grammy Legend foi concedido en 1990 a Andrew Lloyd Webber, Liza Minnelli, Smokey Robinson e Willie Nelson. Este galardón pretendía recoñecer as súas "contribucións e influencias no campo da gravación". O ano seguinte, entregóuselle a catro artistas (Aretha Franklin, Billy Joel, Johnny Cash e Quincy Jones). O premio foi entregado a Barbra Streisand en 1992, e a Michael Jackson en 1993.

## Gañadores 
## Notas 
## Véxase tamén 
### Bibliografía 
*
*
Poalla

[dereita|miniatura|250px|Neno xogando nunha tarde de poalla e [néboa.]]

A **poalla** é un tipo de precipitación meteorolóxica caracterizada por ter un tamaño de gota pequeno (usualmente menor de 0,5 mm de diámetro) dando a impresión de que as gotas flotan en vez de caer. A poalla orixínase en nubes relativamente baixas e de pouco desenvolvemento vertical como son os estratocúmulos.

Aínda que a súa intensidade é usualmente menor á da choiva, a poalla pode ser o suficientemente copiosa como para producir acumulacións da orde de 1&nbsp;mm/h.

Recibe tamén os nomes de  babuña, babuxa, barbaña, barbuza, barrallo, barrufa, barruñeira, barruzo, borralla, breca, chuvisca, chuviscada, chuviñada, froallo, lapiñeira, marmaña, mollaparvos, melear, orballo, parruma, parrumada, patiñeira, patumeira, poallada, poalleira, poallo ou zarzallo.